**VŠEOBECNE ZÁVÄZNÉ NARIADENIA**

**OBECNÉHO ZASTUPITEĽSTVA**

**V MALČIACH**

**4/2013**



**O miestnej dani za užívanie verejného priestranstva**

**Návrh VZN č. 4/2013 bol zverejnený na pripomienkovanie:**

**od dňa: 03.09.2013 do 18.09.2013**

**Všeobecne záväzné nariadenie obce schválené dňa: 19.09.2013**

**Uznesením OZ číslo: 30 c /2013**

**VZN č. 4/2013 zverejnené na informačnej tabuli dňa: 19.9.2013**

**VZN č. 4/2013 nadobúda účinnosť dňa: 04.10.2013**

**VŠEOBECNE ZÁVÄZNÉ NARIADENIA**

**OBCE MALČICE**

**o miestnej dani za užívanie verejného priestranstva**

**č. 4/2013**

Obecné zastupiteľstvo obce Malčice v zmysle ustanovenia § 4 ods. 3 písm. c), §6 a §11 ods. 4 písm. d), e) a g) zákona SNR č. 369/1990 Zb. o obecnom zriadení v znení neskorších právnych predpisov a v súlade s § 36 súvisiacich ustanovení zákona č. 582/ 2004 Z. z. o miestnych daniach a miestnom poplatku za komunálne odpady a drobné stavebné odpady (ďalej len „zákon o miestnych daniach a poplatku“), v znení neskorších predpisov a novely zákona č. 582/2004 Z. z. vykonanej zákonom č. 286/2012 Z. z. vydáva pre obec Malčice toto

**VŠEOBECNE ZÁVÄZNÉ NARIADENIA**

**č. 4/2013**

**o miestnej dani za užívanie verejného priestranstva**

**I. časť**

**Základné ustanovenia**

**1.** Obec Malčice ako správca dane týmto VZN zavádza s účinnosťou **04. novembra 2013** na svojom území miestnu **daň za užívanie verejného priestranstva.**

**2. Predmetom** tohto všeobecne záväzného nariadenia je určenie náležitosti miestnej dane za užívanie verejného priestranstva v obci Malčice podľa splnomocňovacieho ustanovenia § 36 zákona č. 582/ 2004 Z. z. správcom dane.

**3. Zdaňovacím obdobím** za užívanie verejného priestranstva je – doba – každý aj začatý deň, počas ktorého sa skutočne osobitne užíva verejné priestranstvo.

**II. časť**

**Vymedzenie predmetu dane**

**1. Verejnými priestranstvami v obci sú:**

**a/** miesta na miestnej komunikácii – ulica Nová, Májová, Partizánska, Hušták, Medzvedz, ulica pri parku – teda vedľajšie cestné komunikácie v celej svojej dĺžke a v šírke od krajnice po krajnicu

**b/** vybudovaný chodník, park, príp. aj upravená plocha pre chodenie obyvateľov na celom území obce

**c/** všetky neknihovanéparcely v intraviláne obce

**d/** areál ZŠ s MŠ a pozemky vo vlastníctve obce

**III. časť**

**Oznamovacia povinnosť, vyrubenie dane a platenie dane**

**1.** Daňovník je povinný písomne oznámiť správcovi dane svoj zámer osobitného užívania verejného priestranstva podľa § 34 a) odst. 1) najneskôr v deň vzniku daňovej povinnosti.

2. V oznámení daňovník uvedie:

**a/** fyzická osoba: meno, priezvisko, dátum narodenia, adresu TP

**b/** právnická osoba : názov alebo obchodné meno, sídlo, IČO

**C/ ú**daje rozhodujúce na určenie dane – účel, miesto, obdobie, v prípade potreby veľkosť záberu užívania verejného priestranstva

**IV. časť**

**Sadzba dane**

**1.** Obec určuje nasledovnú sadzbu dane za užívanie verejného priestranstva:

a) **7,00€** za každý aj začatý deň, za umiestnenie zariadenia, slúžiaceho na poskytovanie ambulantných služieb ( napr. brúsenie nožov, oprava dáždnikov, čistenie peria ..)

b) **7,00€** za každý aj začatý deň pre účely ambulantného predaja potravinárskych výrobkov, ovocia, zeleniny, stromčekov, odevov, posteľného oblečenia, obuvi, kŕmnych zmesí, drogistického tovaru, kozmetiky, domácich potrieb apod.

c) **7,00€** za každý aj začatý deň pre účely ambulantného výkupu orechov, starého železa, starého nábytku, starého peria a pod.

d) **7,00€** za dočasné, alebo trvalé parkovanie osobného vozidla na verejnom priestranstve za každý začatý deň

e) **10,00€** za dočasné alebo trvalé parkovanie nákladného vozidla a ostatných vozidiel, mimo osobných vozidiel na verejnom priestranstve za každý začatý deň a každé vozidlo

f) **0,40€** za umiestnenie skládky za každý aj začatý m2 a každý aj začatý deň

g) **20,00€** za umiestneniezariadenia cirkusu, lunaparku, kolotočov a iných atrakcií za každý začatý deň

h) **0,10€** za umiestnenie stavebného zariadenia za každý začatý m2a každý aj začatý deň

**2. V prípade konania príležitostných športových a kultúrnych akcií sa neuplatní sadzba dane za ambulantný predaj a stanovuje sa nasledovne:**

**20,- €** pri predaji občerstvenia a pri predaji občerstvenia spojeného s predajom alkoholických nápojov za každý aj začatý deň .

**V. časť**

**Prechodné a záverečné ustanovenia**

1. týmto VZN sa zrušuje VZN 4/2012

2. Návrh Všeobecne záväzného nariadenia č. 4/ 2013 schválilo Obecné zastupiteľstvo obce Malčice na svojom zasadnutí dňa 19.09.2013 uznesením č. 30 c/2013 a bol zverejnený na pripomienkovanie od 03.09.2013 do 18.09.2013

**3. Všeobecne záväzné nariadenie č. 4/ 2013 schválilo obecné zastupiteľstvo obce Malčice na zasadnutí OZ dňa 19.09.2013 uznesením č. 30 c/2013**

4. Všeobecne záväzné nariadenie č. 4/2013 nadobúda účinnosť dňom 04.10.2013

Lopašovský František

starosta obce